SUID-AFRIKAANSE RADIOLIGA NUUS SONDAG 10 MEI 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om (8:15 sentraal Afrika tyd in 
Afrikaans en om (08:30 sentraal Afrika tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur ZSOJPL. 'n Potgooi is ook beskikbaar op die Liga se 
webblad. 


Hierdie oudiobulletin kan van die Liga se webblad by www.sarl.org.za afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


Die bulletin begin met nuus van n stil sleutel 


Dit is met groot leedwese en hartseer dat KARTS aankondig dat die sleutel van 
Ray Steedman, ZS6OM, stil geword het op Dinsdag 5 Mei 2015. Ray is in die 
hospitaal oorlede nadat hy twee weke gelede gehospitaliseer is met longontstek- 
ing. Sy groot sin vir humor, woorde van bemoediging, leierskap en aktiewe 
deelname in die AWA en KARTS sal bly voort leef in ons herinneringe aan hom. 
Ray sal verseker gemis word deur almal wat hom geken het. 


Ons betuig ons innige meegevoel met sy vrou Margaret, sy familie asook sy 
groot vriende kring. 

POUSE 

In die nuus vandag 


DIE MAANDELIKSE JEUGNET EN DIE AWA SE BUIS ESB KOMPETISIE 
VANDAG 


RUIMTEVAARDER OP DIE ISS BEANTWOORD VRAE VAN SA 
LEERDERS 


en 
DIE MAART/APRIL RADIO ZS IS BESKIKBAAR 

Bly ingeskakel vir meer inligting oor hierdie en ander interessante nuus items. 
** Ons wens alle Moeders n baie spesiale Moedersdag toe! 


** Die maandelikse Jeugnet sal vanaf 16:00 SAT vanmiddag op 7 070 kHz 
plaasvind. Kom geniet die middag saam met Koos Fick, ZROKF, en ander 
jong radio-amateurs en deel die wonderwêreld van amateurradio saam met hulle. 
Klubs word aangemoedig om gebruik te maak van die kans om jongmense na 
hulle klubs te nooi om onder die roepsein van die klub, of 'n gelisensieerde 
klublid deel te neem. 


** Ook vanmiddag tussen 13:00 en 17:00 UTC kan jy deelneem aan die AWA 
se Buis ESB kompetisie met aktiwiteit tussen 7 063 en 7 100 kHz en 3 603 
en 3 650 kHz. Die uitruiling is jou roepsein, `n RS-verslag, `n opeenvolgende 
reeksnommer wat by 001 begin en die tipe radio gebruik. Vind die volledige stel 
reëls in die 2015 Kompetisie-handleiding. 


** Dit was `n dag wat hulle lank sal onthou! Leerders van die Sol Plaatje Laer- 
skool in Mmabatho is op Saterdag 2 Mei 2015 met die Italiaanse ruimtevaarder 
Samantha Cristoforetti op die Internasionale Ruimtestasie gekoppel via 'n ama- 
teur radio grondstasie geleë in Casale Monferrato, in die noorde van Italië, wat 
deur Claudio Arrotti IK1SLD, bedien is. 


Terwyl onderhandel is om `n tydgleuf te verseker vir `n Suid-Afrikaanse skool, 
het die Italiaanse ambassade die Suid-Afrikaanse Agentskap vir Wetenskap en 
Tegnologie (SAASTA) genader om te help met die identifisering van `n skool 
vir hierdie projek. Die feit dat die Sol Plaatje Laerskool span 1 101 ander skole 
geklop het in SAASTA se Nasionale Astro@Juiz in 2014, het verseker dat hulle 
hierdie opwindende geleentheid wen. 


Die oorspronklike plan vir die leerders was om met Samantha Cristoforetti te 
praat tydens `n oggend verbyvlug maar as gevolg van die werksdruk op die ISS, 
is die kontak verskuif na `n laatmiddag verbyvlug wat gelei het dat die skakel 
gedeel moes word met `n Italiaanse skool. 


Spanning het hoog geloop toe dit vasgestel is dat die telefoonlyn na die saal 
nie inkomende oproepe kan ontvang nie. “Ons het waansinnig gereël met die 
tele-brug in die VSA dat ons hulle sou kontak,” het Hans van de Groenendaal 
ZSGAKV, gesê. 


Voor die ISS kontak, het Koos Fick ZR6KF, `n leerder by Helpmekaar Hoërskool 
en die Suid-Afrikaanse Radioliga se jeug aktiwiteit koërdineerder, `n kort aan- 
bieding gegee oor amateur radio en hoe dit hom help in sy skoolloopbaan en hoe 
die wetenskaplike stokperdjie kommunikasie verskaf tydens noodgevalle, gemeen- 
skap en sportbyeenkomste. Hy het gesê dat die skakel met die ISS nie moontlik 
sou gewees het sonder amateur radio. 


Soos die laaste paar sekondes verby getik het, was die leerders gereed om hul 
vrae te vra en saam met die gehoor, was almal sigbaar op hete kole, maar toe 
die eerste woorde “Hi, 1 am Samatha Cristoforetti” oor die luidsprekers gehoor 
is, was daar `n spontane applous gevolg deur ʼn intense 10 minute van stilte soos 
Sol Plaatje en leerders by die Italiaanse skool afwisselend vrae gevra het. Dit is 
'n geleentheid om te onthou vir 'n leeftyd. 


Die skakel na die audio van die kontak is beskikbaar op www.amsatsa.org.za 
U luister na `n nuusbulletin van die Suid-Afrikaanse Radioliga. 


** Die Maart/ Apri-uitgawe van Radio ZS is beskikbaar vir aflaai vanaf die Lede 
blad van die Liga se webwerf. In hierdie uitgawe, word Koos Fick, ZR6OKF, die 
Jeugliga se Jeug koërdineerder bekend gestel; jy kan die Liga se jaarverslag en 


die lys toekennings wat oorhandig is tydens die SARL 90 toekennings dinee; 
Tim, ZS6IM, vra die vraag “to Yagi or not to Yagi?”; Mark, ZS6GUSA, vertel 
van die Paasnawek die radioamateur manier; Eddie, ZS6GBNE, en sy kleinseun 
het deelgeneem aan die RADAR Uitdaging en Kevin, ZS6KMD, wys jou hoe om 
'n eenvoudige RF meter vir 'n antenna instem eenheid te bou. Maar dit is nie 
al nie! Kry jou kopie van Radio ZS vandag, 383 lede het dit reeds gedoen! 


** Aansoek om lidmaatskap van die Suid-Afrikaanse Radioliga is van die vol- 
gende persone ontvang - Gavin Howard Badenhorst, ZS6OBG; Koos Greyvenstein, 
ZS6KSG en H J Beukes, ZR5RPGO. 


Enige besware teen die aanvaarding van die lidmaatskap-aansoeke moet die Liga 
Sekretaris bereik voor of op die Dinsdag na hierdie bulletin. Lidmaatskap van 
die Liga is tans 1 637 lede asook 38 geaffilieerde klubs. 


** Die Magalies Radioamateurklub se volgende klub byeenkoms vind 
plaas op 16 Mei 2015. Die vergadering begin om 14:00 by die Magalies 
klubhuis op die hoek van Breyer- en Millslaan in Waverley, Pretoria. n 
Baie interessante aanbieding gaan gedoen word deur Adolph Smith, 
ZSL5385. Sy aanbieding behels die drie dimensionele drukker en 

hy het sy eie drukker alreeds gebou. Adolph het ook al sy eie 
onderdele soosn vonkverdeler gedruk. Jy kan byna enige onderdeel bou. 


As jy in die Pretoria omgewing woonagtig is, of selfs verder, en jy sou belangstel 
om die praatjie te kom bywoon is jy baie welkom. Kom geniet die middag saam 
met mede-amateurs oor n koppie koffie ofn ietsie meer koud. 


** SARLNuus het `n versoek ontvang wat vra dat radio amateurs hul OSL 
rekords op die Liga se elektroniese OSL stelsel sal bevestig omdat baie amateurs 
probeer om die Worked All Z$ toekenning te verwerf. 


** Oor die naweek van 30 en 31 Mei, kan jy deelneem aan die CO WPX Gelykgolf 
kompetisie met werking op 160, 80, 40, 20, 15 en 10 meter. Die uitruiling is `n 
RST verslag en `n reeksnommer. Vind al die reëls by www.cgwpx.com/rules.htm 


Die tweede Suid-Afrikaanse Radioliga Digitale-kompetisie word gehou op 
Sondag 31 Mei vanaf 13:00 tot 16:00 UTC met PSK en RTD werking op 80, 40 
en 20 meter. Die reëls is op bladsy 45 van die 2015 Kompetisie-handleiding. 


** Tn die voortplanting verslag, Hannes Coetzee, ZS6GBZP, berig dat die verwagte 
sonaktiwiteitsvlak laag tot matig gaan wees. Sonvlekke AR2335 en AR2339 het 
komplekse magneet velde wat genoeg energie vir M- of X- klas fakkels huisves. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 99 vir die week gebruik. Amateurs kan veral 
laatmiddag en gedurende die aande goeie openinge op die 20 tot 10 m DX bande 
verwag. Besoek gerus die webtuiste spaceweather.sansa.org.za vir meer inligt- 
ing. 


En nou vir die dagboek van gebeure 


10 Mei - AWA Buis ESB Kompetisie en die Jeugnet op 7 070 kHz 16 Mei 
die maandelikse vergadering van die Magalies Radioamateurklub 21 Mei die 
Radio Amateur eksamen 30 en 31 Mei die CO WPX Gelykgolf kompetisie 31 
Mei die Suid-Afrikaanse Radioliga Digitale-kompetisie 6 Junie die KARTS 
en AWA opedag 20 Junie die SA AMSAT Simposium 


Om hierdie bulletin te beëindig, `n herhaling van ons belangrikste item in die 
nuus vanoggend 


Die maandelikse Jeugnet sal vanaf 16:00 SAT vanmiddag op 7 070 kHz plaasvind. 
Kom geniet die middag saam met Koos Fick, ZR6KF, en ander jong radio- 
amateurs en deel die wonderwêreld van amateurradio saam met hulle. Klubs 
word aangemoedig om gebruik te maak van die kans om jongmense na hulle 
klubs te nooi om onder die roepsein van die klub, of `n gelisensieerde klublid 
deel te neem. 


Ook vanmiddag tussen 13:00 en 17:00 UTC kan jy deelneem aan die AWA se 
Buis ESB kompetisie. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radioamateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletindatum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHrz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 
'n €-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Vivian Dold ZS6VD, 
érigelêas deur iis ees GR ee Gede AE GN 


Die Afrikaanse nuusspan groet nou en wens jou 'n mooi week toe. Totsiens 
73's en dankie vir die luister 


/ EX 


